Valoarea rugăciunii 


Materiale despre rugăciuni: 


https://findependent.academia.edu/emystea/Rug % C4% 83ciuni 


https://archive.org/details/Osteaemy?query=rug %C4% 83ciuni 

Rugăciunea încălzeşte inima, inima încălzeşte sufletul, sufletul păzeşte mintea... 
„„„lar mintea păzită, poate să urce pe mulțimea faptelor bune şi când întâlneşte 
norul Duhului Sfânt chemat prin rugăciune, ea se răpeşte şi nu mai gândeşte ome- 
neşte. 


Rugăciunea tronează deasupra tuturor pentru că este puntea de legătură între om şi 
Dumnezeu, este glasul viu al conştiinţei. Rugăciunea este starea în care omul îşi 
mută mintea de pe pământ la cer, rugăciunea este singura care îl urcă pe om până la 
tronul lui Dumnezeu, este singura care ajunge şi sparge cerul, este legătura, unita- 
tea între duh şi materie. 

Un lucru consemnat despre sfânta rugăciune este că rugăciunea nu poate fi înlo- 
cuită cu nici o altă faptă, nu poate fi substituită prin nimic altceva. 


În materie de spiritualitate, Mântuitorul lisus Hristos este cel care ne cere şi spune: 
“Privegheaţi şi vă rugaţi să nu cădeţi în ispită...”; iar apostolul Pavel spune “Neîn- 
cetat vă rugaţi”. 


Privegherea şi rugăciunea sunt două arme cu care sufletul se înaripează. 
Rugăciunea încălzeşte inima, inima încălzeşte sufletul, sufletul păzeşte mintea, iar 
mintea păzită, cum spunea părintele Stăniloae, poate să urce pe mulțimea faptelor 
bune şi, când întâlneşte norul Duhului Sfânt chemat prin rugăciune, ea se răpeşte şi 
nu mai gândeşte omeneşte. 


Sfântul apostol Pavel consemnează: “Nu ştiu dacă am fost în trup sau în afară de 
trup, dar ştiu că am fost răpit până la al treilea cer, unde ochiul n-a văzut, mintea 
nu pricepe, urechea nu poate să audă şi limba nu poate să vorbească”. 


Mântuitorul spune clar în Evanghelie: “Cereţi şi vi se va da, bateţi şi vi se va des- 
chide, căutaţi şi veți afla”. A căuta înseamnă a te ruga, a bate înseamnă a te ruga, a 
insista înseamnă a te ruga; şi avem pilda din Evanghelie în care acea femeie a sâ- 
câit atât de mult pe judecător, până i-a făcut dreptate. 


Şi tot în Sfânta Scriptură e consemnat: “Dacă ştiţi ce cereţi când vă rugaţi, şi ce 
vreţi, veţi primi şi veţi avea”. Ca dovadă, credința numai cât un sâmbure de muștar 
e în măsură să mute munţii. 


Este o esenţă a Sfintei Liturghii care spune clar că noi înşine şi unii pe alţii şi viaţa 
noastră lui Hristos Dumnezeu să o dăm; să-l dăm viaţa nu prin altceva, decât prin 
rugăciune. 


(Sursa: Danion Vasile - Mângâiere şi mustrare. Ne vorbeşte Părintele Calistrat 
de la Bârnova) 


